Viborger Samler, 1835-01-22
Jndenlandske Efterretninger. Den 9de De, holdt henved 100 af Vælgerne i det 2det Valgdistrict for de mindre Landeiendomsbesiddere i Sjælland en Fest paa Bellevue til Ære for den i Districtet valgte Deputerede, Eieren af Strandmøllen, Hr. Kammerraad Drewsen. Dhrr. Justitsraad, Birkedommer Knudsen og Cancelli-Secretair Algreen-Ussing (han er Grundeier paa Amtet) overtoge, paa de Tilstedeværendes Anmodning, at præsidere ved Festen. De udbragte Skaaler, som alle ledsagedes af passende Ord, vare følgende: "For Landets elskede Konge!" ved Justitsraad Knudsen; for Provindsial-Stændernes Jnstitution," ved Secretair Algreen-Ussing; "for Æren og Fødelandet, ved Kammerraad Drewsen; "for den ikke tilstedeværende Suppleant, Hans Larsen, i Vridsløsemagle, ved Justitsr Anudien; "for Hs. kgl. Høihed Prinds Christian Frederik," ved Kammerraad Drewsen; (Lad os kalde denne Skaal Erindringens og Haabets" sagde Ordføreren: "Erindringens, fordi vi ihukomme Hvad et Broderfolk har modtaget af hans Haand; Haabets, fordi denne Erindring vækker i os et stort Haab, det: at han vil lægge den sidste Tagstren paa den Bygning, som vor alderstegne Konge, som Gud bevare og længe, længe, saa faderlig har grundet,") "for Anders Sandøe Ørsted, ved Pastor Jbsen i Lyngby; "for Danmarks Bønder og Agerdyrkere," ved Kammerraad Drewsen; "for Han deel og Skibsfart," ved Pastor Høegh i Gjentofte; for alle Rigets Deputerede," ved Capt. Beutner; "for alle Rigets Suppleanter," ved Kammerraad Drewsen; "for Valgdirecteuren i Districtet, ved Proprietair Christensen til Løjtgaard; "for Enhver, der virket og kæmper for den gode Sag, at han i sin egen Bevidsthed og i sine Medborgeres Agtelse maa finde den bedste Løn for sine Gierninger," ved Pastor Høegh. Alle disse Skaaler fremkaldte almindeligt bifald; men ingen saa meget som den af Cancelli Secretair Algreen-Ussing udbragte, for Kongen og Trykkefriheden. "Trykkefrihedens Skaal," sagde han har ligesom vundet Hævd paa at udbringes ved enhver Fest, som har noget Præg af at være national eller publicistisk. Den bliver drukken med samme Enthusiame i alle Lande, fra Nord til Syd og fra Øst til Vest, fordi ethvert Folk føler, at det Gode, til hvis Priis denne Skaal udbringes, er den første betingelse for Folkelivets Udvikling og Almeenaandens Oplivelse. Men det er ikke ethvert Folk, der er saa lykkeligt med denne Skaal at kunne sammenknytte en anden, der maa ligge enhver god Undersaat ligesaa nær paa Hjertet: dets Herskers Skaal. Denne Lykke besidder imidlertid Danmark; thi det er vor Konge selv, som har erklæret: at han ynder Trykkefriheden; at han ingen Censur vil indføre i Landet o. s. v. Til Slutningen takkedes paa hele Forsamlingens Vegne de trende Mænd, (Dhrr. Lund til Fuglevads Mølle og Nellthrop til Ny mølle og Orholm) der havde givet Jdeen til denne Fest, der i enhver Henseende fortjente Navn af Folkefest. (Kbhp.) Commissionen til Understøttelse for Qvæstede eller Faldnes Efterladte, har til Cancelliet indsendt Beretning angaaende dens Forhandlinger i Aaret 1833, hvoraf sees, at Antallet paa dem, der understøttes, fordi de i Søslaget den 2den April 1801 ere blevne qvæstede eller have mistet deres Forsørgere, er ved Dødsfald i Aaret 1833 formindsket fra 127 til 116 Personer, og paa dem, som i Anledning af den i 1807 udbrudte Krig ere Gjenstande for Commissionens Forsørgelse, formindsket fra 230 til 223, da i Aarets Løb 9 ere afgangne og 2 tilkomne.